Ísland hóf leik á Novotel Cup í dag þegar íslenska karlalandsliðið mætti Englandi . Leikurinn var fyrsti leikur mótsins og hófst hann kl 12:30 að staðartíma . Byrjunarlið Íslands var skipað eftirfarandi leikmönnum : Lúðvík Már Matthíasson uppspilari , Hafsteinn Valdimarsson ( fyrirliði ) og Galdur Máni Davíðsson miðjur , Ævarr Freyr Birgisson og Sigþór Helgason kantar , Bjarki Benediktsson díó og þá skiptu Arnar Birkir Björnsson og Kári Hlynsson með sér hlutverki frelsingja , Kári Hlynsson var að leika sinn fyrsta A landsleik . Ísland hóf leik en það voru hinsvegar englendingar sem tóku fyrstu tvö stig leiksins . Ísland jafnaði svo 2 - 2 en bæði lið tóku sér smá tíma í að koma sér af stað . Eftir smá ströggl í móttökunni hjá Íslandi þá komust England í 10 - 5 en þá tók Tihomir Paunovski þjálfari Íslands leikhlé . Strákarnir tóku vel við sér eftir leikhléið og tókst þeim að minnka muninn í 11 - 10 þegar England tekur leikhlé . Enn hélt móttakan áfram að stríða íslenska liðinu og neyddist Tihomir Paunovski þjálfari Íslands til að taka sitt seinna leikhlé í stöðunni 13 - 17 . Þórarinn Örn Jónsson kom inn fyrir Sigþór Helgason í stöðunni 15 - 19 en England fór að lokum með sigur í fyrstu hrinu 25 - 22 og nokkuð ljóst að íslenska liðið átti nóg inni . Þórarinn Örn Jónsson hélt stöðu sinni í annarri hrinu en að öðru leiti var byrjunarlið Íslands óbreytt . Ísland byrjaði hrinuna af krafti og tóku fyrstu tvö stigin . Góður sóknarleikur Íslands skilaði þeim 6 - 3 forystu strax í byrjun hrinu . England náði hinsvegar að jafna 12 - 12 og þá kom Sigþór Helgason inn fyrir Bjarka Benediktsson , Tihomir Paunovski tók svo leikhlé þegar England komst yfir 13 - 12 en leikur Íslands var aðeins farinn að dala eftir góða byrjun í hrinunni . Ísland tók vel við sér eftir leikhléið með smá aðstoð frá þeim ensku sem misnotuðu fjórar uppgjafir og komst Ísland í 20 - 16 . Elvar Örn Halldórsson kom þá inn fyrir Þórarinn Örn Jónsson á meðan Ísland var í uppgjöf , Elvar og Þórarinn skiptu svo aftur stuttu seinna . Í stöðunni 23 - 18 fyrir Ísland fer rangur maður í uppgjöf hjá Englandi og fyrir vikið kemst Ísland í 24 - 18 . Ísland tók svo lokastigið eftir mistök Englands og náði Ísland því að jafna leikinn 1 - 1 með sigri í annarri hrinu 25 - 20 . Í þriðju hrinu var byrjunarlið Íslands óbreytt frá annarri hrinu og var Bjarki Benediktsson kominn aftur inn fyrir Sigþór Helgason . Strákarnir mættu full kærulausir til leiks og komst England í 4 - 0 . Tihomir Paunovski gerði breytingu og kom Máni Matthíasson inn fyrir Lúðvík Má Matthíasson . Strákarnir tóku vel við sér og minnkuðu muninn í 3 - 4 . Sigþór Helgason kom að nýju inn fyrir Bjarka Benediktsson í stöðunni 5 - 10 . Eftir flottan kafla náði Ísland að jafna 11 - 11 . Góður viðsnúningur Íslands hélt áfram en eftir frábæran kafla var Ísland komið yfir 15 - 11 . Eftir tvö stig beint úr uppgjöf jafnar England 15 - 15 . Sama breyting var gerð og í annarri hrinu en Elvar Örn Halldórsson kom inn fyrir Þórarinn Örn Jónsson í stöðunni 22 - 20 fyrir Ísland og fer svo aftur út stigi seinna . Tvö ódýr mistök hjá íslenska liðinu skiluðu Englandi sigur 26 - 24 . Fjórða hrina fór ekki vel af stað en Ísland gerði full mikið af mistökum og gerðu þeir enska liðinu auðvelt fyrir , England var fljótt komið með gott forskot 8 - 3 . Lúðvík Már Matthíasson kom þá inn fyrir Mána Matthíasson . Bjarki Sveinsson kom inn í sínum fyrsta leik í uppgjöf fyrir Sigþór Helgason . Ekkert virtist ganga upp hjá Íslandi í fjórðu hrinu en England virtist aftur á móti loksins ná fullum krafti og virtust þeir ætla að valta yfir íslenska liðið . Kristófer Björn Ólason Proppe kom inn í stöðunni 18 - 9 fyrir Ísland en hann var að koma inná í sínum fyrsta A landsleik . Enska liðið gaf ekkert eftir og hélt áfram góðum leik og náði loks sigri 25 - 15 . Grátlegt tap staðreynd þar sem að England var lengi í gang og gerði aragrúa af mistökum fyrstu þrjár hrinurnar . Íslensku strákarnir náðu hinsvegar ekki að nýta sér það og eiga þeir helling inni . Stigahæstur í liði Íslands í leiknum var Ævarr Freyr Birgisson með 13 stig . Næstur á eftir honum kom Þórarinn Örn Jónsson með 9 stig . Allir leikmenn Íslands að undanskyldum Ragnari Garðarssyni fengu tækifærki í leiknum en Ragnar glímir við smávæginleg meiðsli .